73. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π. 15808/1950 της 19/25 Σεπτ. 1963 (ΦΕΚ Β΄ 420) Περί κυκλοφορίας σιγαρέττων νέου τύπου. Λαβόντες υπ’ όψιν: α)Τας διατάξεις της παρ. 3 του άρθρ. 5 της δια του άρθρ. 31 του Ν.Δ. 4242/1962 κυρωθείσης υπ’ αριθ. 97/19.7.62 Π.Υ . Συμβουλίου. β)Την υπ’ αριθ. Κ. 19083/1502/4.1.63 διαταγήν ημών. γ)Την υπ’ αριθ. Π. 101 84/1262/10.6.63 απόφασιν ημών, περί κυκλοφορίας σιγαρέττων μήκους 75 χιλιοστών και δ)την από 5.9.63 αίτησιν της Α.Β.Ε.Σ. Παπαστράτος, περί εγκρίσεως της κυκλοφορίας νέου τύπου σιγαρέττων μήκους 80 και 85 χιλιοστών του μέτρου, αποφασίζομεν: 1.Από της ισχύος της παρούσης και εφεξής επιτρέπομεν την κυκλοφορίαν σιγαρέττων μήκους 75, 80 και 85 χιλιοστών, ανά 800, 760 και 720 τεμάχια αντιστοίχως κατά χιλιόγραμμον άτινα θα συσκευάζωνται εις 40, 38 και 36 κυτία εκ χάρτου (αμερικανικού τύπου) περιεκτικότητος εκάστου 20 σιγαρέττων. 2.Τα σιγαρέττα μήκους 75 χιλιοστών του μέτρου δεν δύνανται να κυκλοφορήσωσιν εις την Α΄ κατηγορίαν, τα δε τοιαύτα μήκους 80 και 85 χιλιοστών εις τας Α΄ και Β΄ κατηγορίας. 3.Αι επί των κυτίων ενδείξεις, ως αύται καθορίζονται υπό της παρ. 7 του άρθρ. 2 του Α.Ν. 207/1945, δύνανται ν’ αναγράφωνται δι’ Ελληνικών και λατινικών χαρακτήρων. 4.Προσωρινώς και μέχρι της θέσεως εν κυκλοφορία, νέου ειδικού, τύπου ταινιών φορολογίας, επί των κυρίων, περί ων αι προηγούμεναι παράγραφοι θα επικολλώνται ταινίαι τύπου Β΄, αφού προηγουμένως περικοπώσι κατά τα δύο άκρα αυτών, εις τρόπον ώστε το απομένον προς χρήσιν μεσαίον τμήμα αυτών, το φέρον τας ενδείξεις της οικείας κατηγορίας και κλάσεως και την λέξιν «ΦΟΡΟΣ», να έχη μήκος 45 περίπου χιλιοστών. Η ισχύς της παρούσης άρχεται την 1 ην  Οκτ. 1963. 